కొప్పర్తి రాంబాబు

కొప్పర్తి రాంబాబు విశ్రాంత ఇండియన్ బ్యాంకు ఉద్యోగి, సాహిత్యాభిమాని, కథాప్రియుడు, టాక్ షో నిర్వహకుడు.

 జననం 
కొప్పర్తి రాంబాబు గుంటూరు జిల్లా తెనాలి సమీపంలోని దుగ్గిరాలలో 8 ఆగస్టు 1959 లో వెంకట శివ సుబ్బారావు, లలితా పరమేశ్వరి దంపతులకు జన్మించాడు. దత్తత తల్లిదండ్రులు కొప్పర్తి సుందర రామయ్య, విశాలాక్షి. పెరిగింది చదువుకున్నది కొల్లూరు, తెనాలిలలో. సుప్రసిద్ధ కథా రచయిత మిథునం శ్రీరమణ గారి మేనల్లుడు.

 టాక్ షో నిర్వహకుడిగా
1979 నుండి 2019 దాకా ఇండియన్ బ్యాంకు లో వివిధ హోదాల్లో పనిచేసి విశాఖపట్నం డిప్యూటీ జోనల్ మేనేజర్ గా రిటైర్ అయ్యాడు.  
రిటైర్మెంట్ అనంతరం చిన్నప్పటినుంచి తనలో ఉన్న సాహిత్యభిలాషను వెలికి తీసి తెలుగు ఆడియో కథల ద్వారా సాహిత్యాభిమానులకు దగ్గర అయ్యారు.
'కొప్పర్తి కథావాహిని యూట్యూబ్' ఛానెల్ వ్యవస్థాపకుడు. దాదాపు వెయ్యికి పైగా అత్యుత్తమ తెలుగు కథలు వ్యాసాలు కవిత్వం ఆడియో రూపంలో రికార్డ్ చేసారు. 
యూట్యూబ్ లో ఆడియో కథలను ఉంచడంతో బాటు కథ గురించి చిన్నపాటి సమీక్షలు రాయడం వీరి ప్రత్యేకత. తెలుగు కథల గురించి సభల్లో సమావేశాల్లో ప్రస్తావన వస్తే వీరి గురించిన ప్రస్తావన వచ్చేంతగా తెలుగు కథతో అనుబంధాన్ని పెంచుకున్నారు.

ఈనాడు గ్రూప్ కి చెందిన FM Radio EFM లో "బుక్ మేట్" కార్యక్రమం ద్వారా కొన్ని పదుల పుస్తకాలు పరిచయం చేశారు, స్వయంగా చదివి వినిపించారు.
అభ్యుదయ రచయితల సంఘం NTR జిల్లాకు అధ్యక్ష బాధ్యతలు నిర్వర్తిస్తున్నారు.

 మూలాలు 

 వెలుపలి లంకెలు 

వర్గం:1959 జననాలు
వర్గం:భారతీయ కవులు
వర్గం:గుంటూరు జిల్లా వ్యక్తులు
వర్గం:కృష్ణా జిల్లా వ్యక్తులు